钦定古今图书集成/明伦汇编/氏族典/第291卷 > 唐凤仪
## 钦定古今图书集成/明伦汇编/氏族典/第291卷 > 唐凤仪

按《邵阳县志》：“凤仪，字应韶，佐子。正德戊辰进士，授监
察御史，多所建白。巡按苏、松，释疑狱，革宿弊，特疏表
扬。瑞州死，宸濠难，知府宋以方之节以示风励，风裁
凛然。丁外艰，起复，再按浙江，不避权党，处决详明。迁
应天府丞，擢顺天府尹。寻改佥都御史，巡抚四川。时
议征剿，以川南连岁用兵，民劳饷匮，上疏息兵，计擒”
沙保，蜀民大悦。升左副都御史，召掌内台事。中道闻
母忧，遄归。服阕，亦卒。上悼之，赐祭葬如例，荫一子。